Tsitsikamma Lodge | LekkeSlaap
Vanaf R1 520 per nag (vir 2 persone)
Tsitsikamma Lodge is omring deur berge en weggesteek in die woud en is daarom 'n toevlugsoord waar rustigheid, 'n hartlike verwelkoming en vriendelike diens soomloos vervleg vir die perfekte wegbreek.
Die lodge is toegevou in pragtige tuine en die 34 hutte is gemaak van stompe en beskik elkeen oor 'n spa-bad, privaat dek en braaiplek. Daar is ook 'n luukse wittebrood-suite met 'n versonke sitkamer waar jy voor 'n knetterende kaggelvuur kan sit en ontspan. Die suite staan op stelte en is ideaal vir ’n romantiese wegbreek.
Daar is heelwat doendinge in Tsitsikamma soos voëlkyk, perdry, swartwater-tjoepritte en kanovaarte. Volg gerus ook die rivier en wandelpaaie of hou 'n piekniek in die woud. Avonturiers is mal oor die boomtoptoere of om te gaan stap langs ons eie "Striptease" Rivierpad. Besoekers wat 'n bietjie rustiger wil verkeer kan gaan vir 'n behandeling by ons River Spa of vir 'n rustige wandeling na die biblioteek, of afkoelsessie in die swembad. Moenie bekommerd wees as die vars lug jou 'n groot aptyt gee nie - heerlike tuisgemaakte etes word bedien by ons gelisensieerde restaurante.
Tsitsikamma Lodge is ’n hotel vir ontspanning en taktvolle persoonlike dienste word hier gelewer. Ideale verblyf vir gesinne en paartjies wat gehalte tyd saam wil deurbring of vir moeë siele wat smag na 'n blaaskans. Ons het ook konferensiegeriewe vir 40 mense.
Tsitsikamma Lodge , Stormsrivier, Port Elizabeth, 6308, Oos-Kaap
Gaste dink Tsitsikamma Lodge het ’n baie goeie ligging